《如此江山 泛曲阿后湖》
宋代·虞荐发

依依杨柳，青丝缕、掩映绿波南浦。燕掠横斜，鳞游荡漾，恰是湔裙时序。

清泠如许。恍镜影空磨，簟痕密聚。欲问伊人，且自溯洄前渚。

并倚木兰无语。到来还、远树遥山，凝眸同睹。雁齿参差，汊流逦迤，多少鸥群鸳侣。

最饶闲趣。且酒斟绿蚁，玉杯时举。欸乃一声，移入柳阴深处。

作者简介：镇江丹阳人，字君瑞，号薇山。度宗咸淳三年举人，九年再举，官宁国令。恭帝德祐中避地无锡，招诸生讲授义理，为乡校官十余年。有文集、杂著。